|  |
| --- |
| № исх: 16-13-105Д/С от: 17.03.2022 |

**Қазақстан Республикасының**

**Премьер-Министрі**

**Ә.А. Смайыловқа**

**Құрметті Әлихан Асханұлы!**

Біздің депутаттық сауалымызға себеп болған мәселе, еліміздің жолдарындағы апат салдарынан адамдардың жарақаттануы мен қаза табуына байланысты орын алған күрделі жағдайлар. Тек 2022 жылдың қаңтар айында жолдарда қаза болғандар саны 166 жағдайды құрап, өткен жылға қарағанда
54 % - ға өсті.

2021 жылы *(Ұлттық шұғыл медицинаны үйлестіру орталығы деректері)* жол-көлік оқиғалары бойынша 33 643 шақыру тіркелді, **зардап шеккендердің жалпы саны 40 593 адамды құрады,** бұл 2020 жылдың көрсеткішінен **30 %-ға артық**.

Қазіргі уақытта жол-көлік жарақаты 5-14 жас аралығындағы балалар арасындағы **өлімнің басты себебі** болып, соңғы 5 жылда жол-көлік оқиғалары салдарынан **623 бала** қаза болды, бұл Үкіметтің осы мәселеге ерекше назар аудару қажеттілігін көрсетеді.

Әлемдік рейтингте *(2019 жыл)* жол-көлік оқиғаларындағы өлім-жітім бойынша Қазақстан **100 мың тұрғынға шаққанда 10,4 қаза тапқандар көрсеткішімен,** 107-ші орында тұр.

Соңғы 5 жылда 1 971 адам жол-көлік оқиғалары салдарынан түрлі топтағы мүгедектігі бар адам деп танылды. Халықаралық сарапшылар,
жол-көлік оқиғаларынан болатын еліміздің экономикалық шығындары жалпы ішкі өнімнің 3 % көлемінде деп бағалаған *(дереккөз, АДБ 2013 жыл 14168 ЖКО, 3037 қаза тапқандар, 29872 жаралылар, шығындар 9 млрд АҚШ долларына немесе ЖІӨ-нің 3,98% - ына бағаланған)*.

Қаза болғандардың 41 %-ы *(920 адам)* **республикалық маңызы бар** жолдарға тиесілі, 2021 жылдың қорытындысы бойынша осы трассалардағы жол-көлік оқиғалары 12 %-ға *(2513 адам)* өсті. Жолдардың тек оннан бір бөлігі *(12% немесе 24,4 мыңның тек 2,8 км)* әр бағытта екі немесе одан да көп қозғалыс жолақтарына және бөлу қоршауларына ие. Жалпы ұзындығы 25 мың км. *(24,9)* автожолдардың I және II техникалық санаттағысының үлесі 39 %-ды *(9,8 мың км)* құрайды. Ал 70 мың км **жергілікті автомобиль жолдарының**
40 %-ы асфальтталмаған.

Жалпы ел бойынша 319 апатты-қауіпті жол бөлігі анықталды, онда соңғы 3 жылда 3 және одан да көп жол-көлік оқиғалары орын алды. Мұндай жол бөлігінің басым бөлігі *Алматы (86), Жамбыл (69) және Түркістан (48) облыстарына* тиесілі. Осы үш облысқа **барлық жол-көлік оқиғаларының
30 %-ы және бүкіл ел бойынша қаза болғандар санының 44 %-ы тиесілі.**

Статистикалық көрсеткіштерге сәйкес жол-көлік оқиғаларының 86 %-ы жүргізушілердің кінәсінан, 3,6 %-ы жаяу жүргіншілердің кінәсінан орын алған.

Бұл жағдайдың ықтималды себептері төмендегідей. Мәселен,
2019 жылдан бастап Ішкі істер министрлігінің теориялық және тәжірибелік емтихандарын өткізу бойынша тіркеу-емтихан бөлімшелерінің функциялары «Азаматтарға арналған үкімет» мемлекеттік корпорациясына берілді. Осы кезең ішінде ресми статистика бойыншаберілгенжүргізуші куәліктер саны **2019 жылғы 59 140-тан 2021 жылы 134 415-ке дейін немесе 2,3 есе өскен.**

Сондай-ақ 2016 жылдан бастап Қазақстанда **өз бетінше дайындықтан** кейін емтихандарға жіберу мүмкіндігі іске асырылды. Егер теориялық тұрғыдан үміткер өздігінен дайындала алатын болса, онда дайындықтың практикалық бөлігі бақылаусыз, көбінесе қоғамдық жолдарда өтеді. Мұндай тәжірибе, көрші мемлекетте (Ресей) 2014 жылы алынып тасталды, ал көлік құралдарының жүргізушілерін даярлауды жүзеге асыратын ұйымдардың қызметі **міндетті түрде лицензиялауға жатады.** Ал бізде автомектептерге қойылатын мұндай талап 2012 жылдан бастап жойылды.

Германияда емтихан тапсыру кезінде жүргізушілер мектебінің анықтамасын көрсету қажет, АҚШ, Ұлыбритания және Францияда міндетті түрде нұсқаушымен бірге оқуды құжаттамалық растау, автомобильді жүргізу тәжірибесі талап етіледі.

Қазіргі уақытта елімізде жүргізушілерді даярлау бойынша 705 оқу ұйымы жұмыс жасайды. Бақылау функциялары ішкі істер органдарының құзыретінен шығарылған сәттен бастап олардың барлығы мемлекет тарапынан бақылаусыз қалып, өзін-өзі реттеуге көшті *(«Қазақстан Республикасының кейбір заңнамалық актілеріне кәсіпкерлік қызметті реттеуді жетілдіру мәселелері бойынша өзгерістер мен толықтырулар енгізу туралы»
Қазақстан Республикасының 2018 жылғы 24 мамырдағы Заңы, уәкілетті органның (ІІМ) құзыретінен оқу ұйымдарына мемлекеттік бақылауды жүзеге асыру жөніндегі функциялар алынып тасталды)*.

Сонымен қатар, мамандандырылған Халыққа қызмет көрсету орталығы жанындағы автоматтандырылған автодромдардың қолжетімділігінің төмендігі, үлкен кезектілік, жиі істен шығуы *(іс жүзінде 20, қосымша қажеттілік 12)* жүргізуші куәлігін алудың заңсыз жолдарын іздестіру себептерінің бірі болып табылады.

Еліміздің Сыбайлас жемқорлыққа қарсы қызметінің ақпараты бойынша, 2020 жылдың басынан бастап қазіргі уақытқа дейін жүргізуші куәлігін заңсыз алу фактілері бойынша 8 сотқа дейінгі тергеу ісі басталып, осындай жолмен жүргізуші куәлігін 1000-нан астам адам алды деген болжам бар.

Еліміздің жолдарындағы жол-көлік оқиғаларында өлім-жітімнің жоғары болуы жол-көлік оқиғалардан **зардап шеккендердің аман қалу деңгейінің төмендігіне** де байланысты. Жолдарда қаза болғандардың жалпы санының 96,8 %-ы *(930 адамның 853-і)* жедел медициналық көмек бригадасы келгенге дейін қайтыс болған.

*Анықтама: Денсаулық сақтау министрлігінің деректері бойынша медициналық бригаданың орташа келу уақыты қалада 8 минут, ауылда
11 минут, жол-көлік оқиғадан зардап шеккен адамды жеткізудің орташа уақыты «алтын сағат» шеңберінде 32 минутты құрайды.*

Жол-патрульдік полиция қызметкерлерінің алғашқы көмек көрсетудің практикалық дағдыларының, жүргізушілер мен халықтың өзара көмегінің жеткіліксіз деңгейі адам өмірін сақтап қалу уақытының жоғалуына, жағдайдың қиындауына және адам шығынына әкеледі. Әлемдік тәжірибеде алғашқы 10 минут ішінде көмек көрсету, өлімді
50 % төмендететіні белгілі.

Осы орайда, көліктегі көмек көрсетуге арналған дәрі қобдишаларын сапалы толтыру мәселесі де назар аударуды талап етеді. 2014 жылдан бастап көмек көрсетуге арналған дәрі қобдишаларының дәрілік заттары мен медициналық мақсаттағы бұйымдарының тізбесі қайта қаралған жоқ. Озық елдердің дәрі қобдишаларының заманауи жинақтамалары, жасанды тыныс алуды жүргізуге арналған құрылғыларды қамтиды, көмек көрсету жөніндегі нұсқаулықтың міндетті түрде болуын, ал медициналық мақсаттағы бұйымдардың саны көлік құралының отыратын орындарының санына мөлшерлес болуын көздейді.

Тағы бір мәселе, 2011 жылдан бастап 2014 жылға дейінгі кезеңде республикалық маңызы бар жолдардың неғұрлым авариялық-қауіпті учаскелерінде 40 трассалық медициналық-құтқару пункттері құрылды, алайда, бұл жұмыс 2014 жылдан кейін жалғасын тапқан жоқ. Бүгінгі күні трассалардың аса қауіпті учаскелерінде қосымша медициналық-құтқару трассалық пункттерін өрістету қажеттілігі туындап отыр.

Келесі мәселе, 2021 жылы **жануарлардың қатысуымен** болған жол-көлік оқиғалары **46 %-ға**, қаза тапқандардың саны **2 еседен аса өсті**
*(2021 ж.11 айында - 133 жағдай, 2020 ж.-91)*. Ауыл шаруашылығы министрлігінің жедел деректері бойынша елімізде 432 мың тіркелмеген ауыл шаруашылығы жануарлары бар. 2021 жылы мал жаю ережелерін бұзғаны үшін 87 мыңнан астам құқық бұзушы әкімшілік жауапкершілікке тартылған. Сонымен қатар, министрлік мониторингінің деректері бойынша 2022 жылғы
1 ақпандағы жағдай бойынша жергілікті атқарушы органдарда 18 млн дана **пайдаланылмаған** құлақ сырғалары бар, бұл жергілікті жерлердегі әлсіз жұмыстың дәлелі болып табылады.

Сонымен қатар, мал айдауды және жануарлардың жолға шығуын қоршауды көздейтін жол инфрақұрылымын құру мәселелерін шешпей, біз адамдарды жоғалтуды жалғастыра береміз.

Сондай-ақ қала сыртындағы трассалардағы жол қозғалысын қадағалауды жүзеге асыратын **патрульдік полиция** қызметкерлерінің штат саны **толық жинақталмаған** күйінде қалып отыр (*қадағалауды 2 321 полиция қызметкері жүзеге асырады, тапшылық – 119 бірлік*).

2011 жылдан бастап 2014 жылға дейінгі кезеңде елімізде республикалық маңызы бар жолдардың авариялық-қауіпті учаскелерінде 40 трассалық медициналық-құтқару пункттері құрылды, алайда бұл жұмыс 2014 жылдан кейін жалғасын тапқан жоқ. Бүгінгі таңда трассалардың аса қауіпті учаскелерінде қосымша медициналық-құтқару трассалық пункттерін өрістету қажеттілігі туындап отыр.

**Құрметті Әлихан Асханұлы!**

Баяндалғанды ескере отырып, жол жүрісі қауіпсіздігін арттыру және көрсетілген мәселелерді шешу мақсатында жол инфрақұрылымының сапасын одан әрі арттыру жөніндегі шараларды:

1. автомобиль жолдарында қысқы кезеңде тайғақтықтың алдын алу, жою және қауіпсіз қозғалысты қамтамасыз етуді сұраймын;
2. емтихан және емтихан қабылдау ережелеріне қойылатын талаптарды күшейту, осы қызметті лицензиялауды енгізу және өзін-өзі даярлау тәртібін қайта қарау бөлігінде автомектептерге қойылатын талаптарды қатаңдатуды;
3. халықаралық және республикалық маңызы бар трассалардағы жол қозғалысын қадағалауды жүзеге асыратын патрульдік полиция қызметкерлерінің санын тиесілік нормаларына сәйкес келтіруді;
4. жол қозғалысын қадағалауды жүзеге асыратын патрульдік полиция қызметкерлерін автокөлік жарақаттары кезінде алғашқы көмек көрсетудің **базалық аспектілері бойынша** міндетті тәжірибелік дайындықты енгізуді**,** сондай-ақ полиция көліктерін кеңейтілген тактикалық медициналық жинақтармен жабдықтауды;
5. апаттылығы жоғары жол бөлігінде трассалық медициналық-құтқару пункттерінің бірыңғай желісін құруды;
6. жол-көлік оқиғалардан зардап шеккендерге медициналық көмек көрсету жүйесін жетілдіру;
7. жергілікті атқарушы органдардың ауыл шаруашылығы жануарларын ауқымды сәйкестендіру жұмыстарын жүргізуін бақылау.

***Құрметпен*,**

**А. Әлназарова**

**Б. Исабаев**

**Н. Төреғалиев**

**Б. Жұмағұлов**

**Н. Жүсіп**

**Л. Қалтаева**

**А. Қапбарова**

**Д. Нөкетаева**

орынд. Ә. Алтаева

т. 74-73-83

altaeva@m.parlam.kz

**Результаты согласования**17.03.2022 12:27:24: Нукетаева Д. Ж. (Комитет по социально-культурному развитию и науке) - - cогласовано без замечаний
17.03.2022 12:31:14: Турегалиев Н. Т. (Комитет по социально-культурному развитию и науке) - - cогласовано без замечаний
17.03.2022 12:32:37: Исабаев Б. О. (Комитет по социально-культурному развитию и науке) - - cогласовано без замечаний
17.03.2022 12:41:02: Уакпаев М. С. (Руководство Аппарата Сената) - - cогласовано без замечаний
17.03.2022 12:47:39: Альназарова А. Ш. (Комитет по социально-культурному развитию и науке) - - cогласовано без замечаний
17.03.2022 13:25:48: Жумагулов Б. Т. (Комитет по социально-культурному развитию и науке) - - cогласовано без замечаний
17.03.2022 13:42:40: Данабеков О. К. (Руководство Аппарата Сената) - - cогласовано без замечаний
17.03.2022 10:43:42: Қалтаева Л. М. (Комитет по социально-культурному развитию и науке) - - cогласовано без замечаний
17.03.2022 14:12:08: Жусип Н. Б. (Комитет по социально-культурному развитию и науке) - - cогласовано без замечаний
17.03.2022 14:45:12: Агиса Б. А. (Общий отдел) - - cогласовано без замечаний
17.03.2022 14:59:03: Капбарова А. Ж. (Комитет по социально-культурному развитию и науке) - - cогласовано без замечаний
17.03.2022 15:22:42: Нурсеитов Р. С. (Отдел по взаимодействию с Комитетом по социально-культурному развитию и науке) - - cогласовано без замечаний
**Результат подписания**17.03.2022 15:23:31 Ракишева А. Г.. Подписано